Beurtkrag weer toegepasEskom het om 16:00 Donderdagmiddag landwyd met beurtkrag begin weens lae dieselreserwes. “Ongelukkig is dit nodig om fase twee-beurtkrag van 16:00 tot 22:00 toe te pas,” het Andrew Etzinger, woordvoerder van die Eskom, gesê. “Die dieselreserwes is basies uitgeput en ons is om die rede in ŉ moeilike situasie.” Die diesel word gebruik om die oopsiklus-gasturbines te bedryf. Dié kragstasies gebruik diesel om krag op te wek. Etzinger het gesê die huidige vraag na elektrisiteit is hoër as Eskom se kapasiteit.